شهد تداوم بكلية أهلية مرحلة رابعة ، هالسنة جان تخرجها ، تحب واحد وخاطبها من المرحلة الاولى ، علاقة متبادلة من الطرفين الكل جان متوقع راح يتزوجها ، فجأة وبدون مقدمات راح اتزوج غيرها اتأذت واتعرضت لأقوى صدمة بحياتها ، بقت بغرفتها متطلع ومتقره ممستوعبة كل هالسنين وياه بالتالي طلع اختياره مو هي
يوم من الايام فات عليها ابوها للغرفة ،لكاها تبجي وبعيونها نهاية العالم ،بقت تحجيلة بالاخير كلها بنتي اسألج سؤال تجاوبين ب لو اي لو لا ، انتي قصرتي وياه ؟ كلتلة ابد ماقصرت وياه بشي كل عرض عاطفي او ارتباط ارفضه الخاطرة لأن جنت اريدة ،
ابوها كلها وفوكاها انتي متندمة ؟! مااعرف اذا الدنيا انكلب ميزانها وصار الميقصر هو اليحس نفسة خسران ،
الفيصل بأي علاقة او تعامل ويه انسان تجين تسألين نفسج قصرتي لو لا ،
رهانك على غيرك رهان خسران ، مو اَي واحد يستحق يأذيك ويهدمك، خلي حبك شرف الكل تتمناه وتريد تنوله
ماكو اَي مبرر يخليك تحكم على نفسك انت الطرف الأضعف والخسران ،
انطون تشيخوف كتب بمسرحيتة بستان الكرز على عصفور نايم على ظهرة بحقل من الحقول ورافع رجلي اثنينهن ليفوك ،شافه مزارع عجوز سأله : ليش هيج نايم ،؟
العصفور كلة سمعت السماء راح تمطر واخاف أغرك
المزارع العجوز ضحك ، كلة انت تتصور بذني رجليك الصغار راح تمنع المطر عليك ؟
العصفور جاوبة : على الأقل يفعل المرء مابوسعة ،
كلما تفتح گلبك للناس وغموضك يقل راح تنمل
لتستحي تكول بوجه واحد ماريدك بحياتي بعد لأن هو مااستحى من عافك وحدك،
الأم تريزا تكول ( هناك الكثير من الجوع في العالم ، ليس للخبز ، بل للحب والتقدير )